CELEX: 32019D2166
Language: lv
Date: 2019-12-16 00:00:00
Title: Komisijas Īstenošanas lēmums (ES) 2019/2166 (2019. gada 16. decembris), ar ko Īstenošanas lēmumu 2014/908/ES groza attiecībā uz Serbijas un Dienvidkorejas iekļaušanu to trešo valstu un teritoriju sarakstos, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju (Dokuments attiecas uz EEZ)

18.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 328/84
               
            
         KOMISIJAS ĪSTENOŠANAS LĒMUMS (ES) 2019/2166
         (2019. gada 16. decembris),
         ar ko Īstenošanas lēmumu 2014/908/ES groza attiecībā uz Serbijas un Dienvidkorejas iekļaušanu to trešo valstu un teritoriju sarakstos, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 107. panta 4. punktu, 114. panta 7. punktu, 115. panta 4. punktu, 116. panta 5. punktu un 142. panta 2. punktu,
         tā kā:
         
                     (1)
                  
                  
                     Komisijas Īstenošanas lēmumā 2014/908/ES (2) ir ietverti to trešo valstu un teritoriju saraksti, kuru uzraudzības un regulatīvie pasākumi ir atzīti par līdzvērtīgiem attiecīgajiem uzraudzības un regulatīvajiem pasākumiem, ko Savienībā piemēro saskaņā ar Regulu (ES) Nr. 575/2013.
                  
               
                     (2)
                  
                  
                     Komisija ir veikusi papildu novērtējumus par uzraudzības un regulatīvajiem pasākumiem, kuri piemērojami kredītiestādēm noteiktās trešās valstīs un teritorijās. Minētie novērtējumi ļāva Komisijai konstatēt, vai šie pasākumi ir līdzvērtīgi, lai noteiktu, kādu pieeju iemērot attiecīgajām riska darījumu kategorijām, kas norādītas Regulas (ES) Nr. 575/2013 107., 114., 115., 116. un 142. pantā.
                  
               
                     (3)
                  
                  
                     Līdzvērtīgums tika noteikts, izmantojot trešo valstu uz rezultātiem balstītu uzraudzības un regulatīvo pasākumu analīzi, kurā tika testēta šo pasākumu spēja sasniegt tādus pašus vispārējos mērķus kā Savienības uzraudzības un regulatīvie pasākumi. Mērķi jo īpaši attiecas uz iekšzemes un pasaules finanšu sistēmas stabilitāti un integritāti kopumā; uz noguldītāju un citu finanšu pakalpojumu patērētāju aizsardzības efektivitāti un atbilstīgumu; uz sadarbību starp dažādiem finanšu sistēmas dalībniekiem, tostarp regulatoriem un uzraudzības iestādēm; uz uzraudzības neatkarību un efektivitāti; uz attiecīgo starptautiski pieņemto standartu efektīvu īstenošanu un izpildi. Lai sasniegtu tādus pašus vispārējos mērķus kā Savienības uzraudzības un regulatīvie pasākumi, trešās valsts uzraudzības un regulatīvajiem pasākumiem būtu jāatbilst vairākiem darbības, organizatoriskajiem un uzraudzības standartiem, kuri atspoguļo būtiskos elementus Savienības uzraudzības un regulatīvajās prasībās, kas piemērojamas attiecīgajām finanšu iestāžu kategorijām.
                  
               
                     (4)
                  
                  
                     Komisija savos novērtējumos ir apsvērusi Serbijas un Dienvidkorejas uzraudzības un regulatīvo pasākumu attīstību, kas notikusi kopš Komisijas Īstenošanas lēmuma (ES) 2019/536 (3) pieņemšanas, un ņēmusi vērā pieejamos informācijas avotus, tostarp Eiropas Banku iestādes veikto novērtējumu, kurā tika ieteikts, ka uzraudzības un regulatīvais regulējums, ko piemēro kredītiestādēm minētajās trešajās valstīs, būtu jāuzskata par līdzvērtīgu Savienības tiesiskajam regulējumam Regulas (ES) Nr. 575/2013 107. panta 3. punkta, 114. panta 7. punkta, 115. panta 4. punkta, 116. panta 5. punkta un 142. panta 2. punkta vajadzībām. Komisija arī norāda, ka Serbija ir ievērojami uzlabojusi savu regulējumu cīņai pret nelikumīgi iegūtu līdzekļu legalizāciju un terorisma finansēšanu un ka darbs šajā jomā turpinās.
                  
               
                     (5)
                  
                  
                     Komisija ir secinājusi, ka Serbijā un Dienvidkorejā ir ieviesti uzraudzības un regulatīvie pasākumi, kas atbilst vairākiem darbības, organizācijas un uzraudzības standartiem, kuri ir vismaz līdzvērtīgi būtiskajiem elementiem Savienības uzraudzības un regulatīvajos pasākumos, kas piemērojami kredītiestādēm. Tāpēc ir lietderīgi uzskatīt uzraudzības un regulatīvās prasības, ko piemēro kredītiestādēm, kuras atrodas Serbijā un Dienvidkorejā, par vismaz līdzvērtīgām tām prasībām, ko piemēro Savienībā Regulas (ES) Nr. 575/2013 107. panta 3. punkta, 114. panta 7. punkta, 115. panta 4. punkta, 116. panta 5. punkta un 142. panta 2. punkta nolūkā.
                  
               
                     (6)
                  
                  
                     Tāpēc Īstenošanas lēmums 2014/908/ES būtu jāgroza, lai Serbiju un Dienvidkoreju iekļautu attiecīgajos to trešo valstu un teritoriju sarakstos, kuru uzraudzības un regulatīvās prasības tiek uzskatītas par līdzvērtīgām Savienības režīmam attiecībā uz Regulas (ES) Nr. 575/2013 107., 114., 115., 116. un 142. pantā minētajiem riska darījumiem.
                  
               
                     (7)
                  
                  
                     To trešo valstu un teritoriju saraksti, kuras uzskata par līdzvērtīgām Regulas (ES) Nr. 575/2013 attiecīgo noteikumu mērķiem, nav izsmeļoši. Komisija ar Eiropas Banku iestādes palīdzību turpinās regulāri pārraudzīt trešo valstu un teritoriju uzraudzības un regulatīvo pasākumu attīstību, lai vajadzības gadījumā un vismaz reizi piecos gados atjauninātu Īstenošanas lēmumā 2014/908/ES noteiktos trešo valstu un teritoriju sarakstus, jo īpaši ņemot vērā uzraudzības un regulatīvo pasākumu attīstību Savienībā un pasaules mērogā un ņemot vērā jaunus pieejamos attiecīgās informācijas avotus.
                  
               
                     (8)
                  
                  
                     Īstenošanas lēmuma 2014/908/ES I līdz V pielikumā uzskaitītajās trešās valstīs un teritorijās piemēroto prudenciālo un uzraudzības prasību regulārai pārskatīšanai nevajadzētu skart iespēju Komisijai jebkurā laikā ārpus vispārējās pārskatīšanas veikt īpašu pārskatīšanu attiecībā uz atsevišķu trešo valsti vai teritoriju, ja attiecīgu situācijas izmaiņu rezultātā ir nepieciešams, lai Komisija atkārtoti izvērtētu ar šo Īstenošanas lēmumu 2014/908/ES piešķirto atzīšanu. Šādas atkārtotas izvērtēšanas rezultāts varētu būt līdzvērtīguma atzīšanas atsaukšana.
                  
               
                     (9)
                  
                  
                     Šajā lēmumā paredzētie pasākumi atbilst Eiropas Banku komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu 2014/908/ES groza šādi:
            
                        1)
                     
                     
                        lēmuma I pielikumu aizstāj ar šā lēmuma I pielikuma tekstu;
                     
                  
                        2)
                     
                     
                        lēmuma IV pielikumu aizstāj ar šā lēmuma II pielikuma tekstu;
                     
                  
                        3)
                     
                     
                        lēmuma V pielikumu aizstāj ar šā lēmuma III pielikuma tekstu.
                     
                  
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 16. decembrī
            
               
                  Komisijas vārdā
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 176, 27.6.2013., 1. lpp.
         
         
            (2)  Komisijas 2014. gada 12. decembra Īstenošanas lēmums 2014/908/ES par dažu trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Eiropas Parlamenta un Padomes Regulai (ES) Nr. 575/2013 (OV L 359, 16.12.2014., 155. lpp.).
         
            (3)  Komisijas 2019. gada 29. marta Īstenošanas lēmums (ES) 2019/536, ar ko Īstenošanas lēmumu 2014/908/ES groza attiecībā to trešo valstu un teritoriju sarakstiem, kuru uzraudzības un regulatīvās prasības uzskata par līdzvērtīgām, lai riska darījumiem piemērotu pieeju, kas atbilstīga Eiropas Parlamenta un Padomes Regulai (ES) Nr. 575/2013 (OV L 92, 1.4.2019., 3. lpp.).
      
      
         
            I PIELIKUMS
            
               
                  
                     “I PIELIKUMS
                     Trešo valstu un teritoriju saraksts 1. panta nolūkā (kredītiestādes)
                     
                                 1.
                              
                              
                                 Argentīna
                              
                           
                                 2.
                              
                              
                                 Austrālija
                              
                           
                                 3.
                              
                              
                                 Brazīlija
                              
                           
                                 4.
                              
                              
                                 Kanāda
                              
                           
                                 5.
                              
                              
                                 Ķīna
                              
                           
                                 6.
                              
                              
                                 Fēru Salas
                              
                           
                                 7.
                              
                              
                                 Grenlande
                              
                           
                                 8.
                              
                              
                                 Gērnsija
                              
                           
                                 9.
                              
                              
                                 Honkonga
                              
                           
                                 10.
                              
                              
                                 Indija
                              
                           
                                 11.
                              
                              
                                 Menas Sala
                              
                           
                                 12.
                              
                              
                                 Japāna
                              
                           
                                 13.
                              
                              
                                 Džērsija
                              
                           
                                 14.
                              
                              
                                 Meksika
                              
                           
                                 15.
                              
                              
                                 Monako
                              
                           
                                 16.
                              
                              
                                 Jaunzēlande
                              
                           
                                 17.
                              
                              
                                 Saūda Arābija
                              
                           
                                 18.
                              
                              
                                 Serbija
                              
                           
                                 19.
                              
                              
                                 Singapūra
                              
                           
                                 20.
                              
                              
                                 Dienvidāfrika
                              
                           
                                 21.
                              
                              
                                 Dienvidkoreja
                              
                           
                                 22.
                              
                              
                                 Šveice
                              
                           
                                 23.
                              
                              
                                 Turcija
                              
                           
                                 24.
                              
                              
                                 ASV
                              
                           
               ”
         
      
      
         
            II PIELIKUMS
            
               
                  
                     “IV PIELIKUMS
                     Trešo valstu un teritoriju saraksts 4. panta nolūkā (kredītiestādes)
                     
                                 1.
                              
                              
                                 Argentīna
                              
                           
                                 2.
                              
                              
                                 Austrālija
                              
                           
                                 3.
                              
                              
                                 Brazīlija
                              
                           
                                 4.
                              
                              
                                 Kanāda
                              
                           
                                 5.
                              
                              
                                 Ķīna
                              
                           
                                 6.
                              
                              
                                 Fēru Salas
                              
                           
                                 7.
                              
                              
                                 Grenlande
                              
                           
                                 8.
                              
                              
                                 Gērnsija
                              
                           
                                 9.
                              
                              
                                 Honkonga
                              
                           
                                 10.
                              
                              
                                 Indija
                              
                           
                                 11.
                              
                              
                                 Menas Sala
                              
                           
                                 12.
                              
                              
                                 Japāna
                              
                           
                                 13.
                              
                              
                                 Džērsija
                              
                           
                                 14.
                              
                              
                                 Meksika
                              
                           
                                 15.
                              
                              
                                 Monako
                              
                           
                                 16.
                              
                              
                                 Jaunzēlande
                              
                           
                                 17.
                              
                              
                                 Saūda Arābija
                              
                           
                                 18.
                              
                              
                                 Serbija
                              
                           
                                 19.
                              
                              
                                 Singapūra
                              
                           
                                 20.
                              
                              
                                 Dienvidāfrika
                              
                           
                                 21.
                              
                              
                                 Dienvidkoreja
                              
                           
                                 22.
                              
                              
                                 Šveice
                              
                           
                                 23.
                              
                              
                                 Turcija
                              
                           
                                 24.
                              
                              
                                 ASV
                              
                           
               ”
         
      
      
         
            III PIELIKUMS
            
               
                  
                     “V PIELIKUMS
                     
                        TREŠO VALSTU UN TERITORIJU SARAKSTS 5. PANTA NOLŪKĀ (KREDĪTIESTĀDES UN IEGULDĪJUMU BROKERU SABIEDRĪBAS)
                     
                     Kredītiestādes
                     
                                 1.
                              
                              
                                 Argentīna
                              
                           
                                 2.
                              
                              
                                 Austrālija
                              
                           
                                 3.
                              
                              
                                 Brazīlija
                              
                           
                                 4.
                              
                              
                                 Kanāda
                              
                           
                                 5.
                              
                              
                                 Ķīna
                              
                           
                                 6.
                              
                              
                                 Fēru Salas
                              
                           
                                 7.
                              
                              
                                 Grenlande
                              
                           
                                 8.
                              
                              
                                 Gērnsija
                              
                           
                                 9.
                              
                              
                                 Honkonga
                              
                           
                                 10.
                              
                              
                                 Indija
                              
                           
                                 11.
                              
                              
                                 Menas Sala
                              
                           
                                 12.
                              
                              
                                 Japāna
                              
                           
                                 13.
                              
                              
                                 Džērsija
                              
                           
                                 14.
                              
                              
                                 Meksika
                              
                           
                                 15.
                              
                              
                                 Monako
                              
                           
                                 16.
                              
                              
                                 Jaunzēlande
                              
                           
                                 17.
                              
                              
                                 Saūda Arābija
                              
                           
                                 18.
                              
                              
                                 Serbija
                              
                           
                                 19.
                              
                              
                                 Singapūra
                              
                           
                                 20.
                              
                              
                                 Dienvidāfrika
                              
                           
                                 21.
                              
                              
                                 Dienvidkoreja
                              
                           
                                 22.
                              
                              
                                 Šveice
                              
                           
                                 23.
                              
                              
                                 Turcija
                              
                           
                                 24.
                              
                              
                                 ASV
                              
                           Ieguldījumu brokeru sabiedrības
                     
                                 1.
                              
                              
                                 Austrālija
                              
                           
                                 2.
                              
                              
                                 Brazīlija
                              
                           
                                 3.
                              
                              
                                 Kanāda
                              
                           
                                 4.
                              
                              
                                 Ķīna
                              
                           
                                 5.
                              
                              
                                 Honkonga
                              
                           
                                 6.
                              
                              
                                 Indonēzija
                              
                           
                                 7.
                              
                              
                                 Japāna (tikai I tipa finanšu instrumentu tirgus dalībniekiem)
                              
                           
                                 8.
                              
                              
                                 Meksika
                              
                           
                                 9.
                              
                              
                                 Dienvidkoreja
                              
                           
                                 10.
                              
                              
                                 Saūda Arābija
                              
                           
                                 11.
                              
                              
                                 Singapūra
                              
                           
                                 12.
                              
                              
                                 Dienvidāfrika
                              
                           
                                 13.
                              
                              
                                 ASV
                              
                           
               ”